Хосе Хуан Бареа

Хосе Хуан "Жей Жей" Бареа (, 1984 зургаадугаар сарын 26-нд Маягуэс хотод төрсөн) — Пуэрто Рикогийн мэргэжлийн сагсан бөмбөгчин, Пуэрто Рикогийн шигшээ болон НБА-гийн Миннесота Тимбервулвз багийн холбон тоглогч юм.Jose Barea Stats, Video, Bio, Profile 2006-2011 оны хооронд Даллас Маверикс багт байхдаа НБА-гийн аваргаар нэг удаа тодорч байв.

 Товчхон 
Бареа Майами хотын Майами Кристиан бага сургууль, Бостон хотын коллежийн багт маш идэвхитэй тоглолт үзүүлдэг байв. 2006 онд Виржиниад зохиогдсон олон өдрийн тэмцээнд 15 оноо, 13.6 дамжуулалт, 5.6 самбар дунджилж жинхэнэ шуугиан тарьж байлаа. Тэр коллежийн түүхэнд нэг тоглолтонд хамгийн олон буюу 18 дамжуулалт хийж Аллен Айверсоноос шагнал гардаж байв.

 НБА 
НБА-д түрүүлдэг жилдээ Бареа улирлын турш сэлгээнээс 16.6 оноо, 6.8 дамжуулалт, 3.4 бөмбөг авалт, хасагдах шатны 21 тоглолтонд 17.3 оноо, 6.6 дамжуулалт дунджилж багтаа үлэмж тус болсон байдаг. Аварга болсоны дараа Далласаас Бареад гэрээгээ сунгаж болох талаар санал тавихад 2011 оны арванхоёрдугаар сарын 12-нд Миннесота Тимбервулвз багтай дөрвөн жилийн гэрээ байгуулах болсоноо мэдэгдэж байв. Миннесота түүнд 19 сая долларын цалин амлажээ.Report: Wolves closing in on deal with guard Barea | NBA.comDallas Mavericks' J.J. Barea, Minnesota Timberwolves agree to 4-year deal, sources say – ESPN

2012 оны гуравдугаар сарын 23-нд Оклахома-Сити Тандер багт тоглоход тэр 25 оноо, 10 бөмбөг авалт, 14 дамжуулалтаар НБА дахь анхны трипл-даблаа хийж байв.

Бареа нуруугаар намхан, хөдөлгөөнтэй тоглолттой, ойрын болон холын зайн шидэлт сайтай. Багийн чухал тоглолтуудад дасгалжуулагч итгэл хүлээлгэн талбай дээр олон минут тоглуулах нь олонтаа.

 Шигшээ 
Бареаг шигшээ багийн хамт Пан-Америк болон тивийн аварга шалгаруулах тэмцээнүүд амжилттай оролцож, ганзага хоосон ирдэггүй байв.

Эшлэл

Холбоос
 Албан ёсны цахим хуудас

 Булан

Ангилал:1983 онд төрсөн
Ангилал:Пуэрто-Рикогийн сагсан бөмбөгчин
Ангилал:Сагсан бөмбөгийн холбон тоглогч
Ангилал:НБА-гийн тоглогч
Ангилал:Миннесота Тимбервулвз багийн тоглогч
Ангилал:Пуэрто-Рикочууд